# Dinocras cephalotes

Dinocras cephalotes és una espècie d'insecte plecòpter pertanyent a la família dels pèrlids.

## Descripció

* Arriba a fer uns 5 cm de llargària total.
* El seu cicle de vida dura tres anys, dels quals gairebé un any és emprat en l'embriogènesi.
* El seu creixement arriba a un màxim a l'estiu i es redueix a pràcticament zero a l'hivern.

## Reproducció

A baixes temperatures, els ous poden romandre en un estat de latència de gairebé un any tot esperant millors condicions ambientals abans de descloure's.

## Alimentació

Es tracta d'una espècie depredadora, nocturna, amb una estratègia de caça a l'aguait i un dels invertebrats carnívors més grossos d'aigua dolça de tot Europa, el qual té un paper molt important en l'estructura tròfica dels petits rierols que manquen de peixos (com ara, els dels Apenins). La seua dieta inclou detritus vegetals, principalment en els estadis més petits, i larves d'insectes (sobretot, Baetis rhodani i quironòmids).

## Hàbitat

En el seu estadi immadur és aquàtic i viu als rius pedregosos i d'aigües ràpides, mentre que com a adult és terrestre i volador.

## Distribució geogràfica

Es troba a Europa: Àustria, els estats bàltics, Bèlgica, Bulgària, Txèquia, Eslovàquia, Dinamarca, Finlàndia, França, Alemanya, la Gran Bretanya, Hongria, Irlanda, Itàlia, els Països Baixos, Noruega, Polònia, Romania, Rússia, l'Estat espanyol (incloent-hi la conca del riu Ebre -conca del Segre, etc.-), Suècia, Suïssa, Ucraïna i els territoris de l'antiga Iugoslàvia. A la península Ibèrica es troba entre 40 i 2.800 m d'altitud

## Observacions

És una espècie emprada com a bioindicador perquè la seua presència és sinònim d'hàbitats amb un alt valor en l'índex biòtic. Així, i com a exemple, ha estat trobada a 20 trams pertanyents a 14 rius diferents de la conca del riu Ebre (entre 503 i 1.145 m d'altitud), el 70% dels quals gaudien d'una qualitat molt bona, un 20% bona i el 10% restant moderada.

## Referències

* 1 2 Catalogue of Life (anglès)
* ↑ The Taxonomicon (anglès)
* ↑ The British Wildlife Wiki (anglès)
* ↑ Investigations on the life‐history of the stonefly Dinocras cephalotes Curt. (Plecoptera: Perlidae) (anglès)
* ↑ Zwick, P., 1996. Variable egg development of Dinocras sp. (Plecoptera, Perlidae) and the stonefly seed bank theory. Freshwater Biology, 35: 81-100.
* 1 2 Tierno de Figueroa, J.M., Sánchez-Ortega, A., Membiela Iglesias, P. & Luzón-Ortega, J.M., 2003. Plecoptera. A: Fauna Ibérica, vol. 22. Ramos M.A. et al. (Eds). Museo Nacional de Ciencias Naturales, CSIC, Madrid. 404 pp.
* ↑ Elliott, J.M., 2003. Prey switching in four species of carnivorous stoneflies. Freshwater Biology, 49: 709-720.
* ↑ Elliott, J.M., 2004. A comparative study of the functional reponse of four species of carnivorous stoneflies. Freshwater Biology, 48: 191-202.
* ↑ Diet of Dinocras cephalotes and Perla marginata (Plecoptera: Perlidae) in an Apennine stream (northwestern Italy) (anglès)
* ↑ Diet of Dinocras cephalotes and Perla bipunctata (Plecoptera, Perlidae) in a South‐West Irish stream (anglès)
* ↑ Sánchez-Ortega, A. & Alba-Tercedor, J., 1989. Características de fenología y distribución de las especies de Plecópteros de Sierra Nevada. Boletín de la Asociación Española de Entomología, 13: 213-230.
* ↑ Hynes, H.B.N., 1967. A key to the adults and nymphs of the british stoneflies (Plecoptera). Freshwater Biological Association, núm. 17, Ambleside, Cúmbria, 90 pp.
* ↑ Despax, R., 1951. Faune de France, 55, Plécoptères. Fédération Française des Sociétés de Sciences Naturelles, Office Central de Faunistique. París. 280 pp.
* 1 2 Plecoptera Species File (Version 1.1/4.0) (anglès)
* ↑ Stoneflies (Plecoptera) of Fennoscandia and Denmark (anglès)
* ↑ British Insects: the Orders Arxivat 2012-01-10 a Wayback Machine. (anglès)
* ↑ Bratton, J.H., 1990. A review of the scarcer Ephemeroptera and Plecoptera of Great Brittain. Research and Survey in Nature Conservation, 29: 1-40.
* ↑ Hynes, H.B.N., 1941. The taxonomy and ecology of the nymphs of British Plecoptera with notes on the adults and eggs. Transactions of the Royal Entomological Society of London, 91: 459-557.
* ↑ Student Investigations on the Fauna of an Exmoor Stream (anglès)
* ↑ InvertebrateIreland Online (anglès)
* ↑ Ashe, P., O'Connor, J.P. & Murray, D.A., 1998, A Checklist of Irish Aquatic Insects. Occasional Publication of the Irish Biogeograghical Society, Number 3: 1-80.
* ↑ Costello, M.J., 1988. A Review of the Distribution of Stoneflies (Insecta, Plecoptera) in Ireland, Proceedings of the Royal Irish Academy, 88B: 1-22.
* ↑ Consiglio, C., 1979. La distribuzione dei Plecotteri italiani. Lavori della Società Italiana di Biogeografia, 6: 383-393.
* ↑ Consiglio, C., 1980. Guide per il riconoscimento delle specie animalli delle acque interne italiane, 9, Plecotteri (Plecoptera). Consiglio Nazionale delle ricerche AQ/1/77, Verona, 68 pp.
* ↑ Palau, A. & Puig, M.A., 1992. Distribució espacial i temporal dels plecòpters i efemeròpters al riu Segre (Lleida). Butlletí de la Institució Catalana d'Historia Natural, 60: 121-127. (enllaç)
* ↑ Puig, M.A., 1984. Distribution and ecology of the stoneflies (Plecoptera) in Catalonian rivers (NE-Spain). Annales de Limnologie, 20(1-2): 75-80.
* ↑ El Reino Animal en la Península Ibérica y las Islas Baleares (castellà)
* ↑ Sánchez-Ortega, A. & Alba-Tercedor, J., 1987. Lista faunística y bibliográfica de los Plecópteros (Plecoptera) de la Península Ibérica. Listas de la flora y fauna de las aguas continentales de la Península Ibérica. Asoc. Esp. Limnol. Publicación, Núm. 4. 133 pp.
* ↑ Sánchez-Ortega, A & Tierno, J. M., 1996. Current situation of Stonefly fauna (Insecta: Plecoptera) in the Iberian Peninsula and the Balearic Islands. Mitt. Schweiz. Ent. Ges., 69: 77-94.
* ↑ Aubert, J., 1959. Plecoptera. Insecta Helvetica. Fauna, I. La Concorde. Lausana. 140 pp.
* ↑ Global Species Arxivat 2016-03-03 a Wayback Machine. (anglès)
* ↑ GBIF (anglès)
* ↑ Illies, J., 1978. Plecoptera. A: Limnofauna Europaea. 2ª Ed. Illies J. (Ed.). Fischer, Stuttgart. Pp. 264-273.
* ↑ Sánchez-Ortega, A., Alba-Tercedor, J. & Tierno de Figueroa, J.M., 2002. Lista faunística y bibliográfica de los Plecópteros (Plecóptera) de la Península Ibérica e Islas Baleares. Listas de la flora y fauna de las aguas continentales de la Península Ibérica, núm. 16. Asociación Española de Limnología, Madrid, 198 pp.
* ↑ Aubert, J., 1963. Les Plécoptères de la Péninsule Ibérique. Eos, 39: 23-107.
* ↑ Johnson, R.K., Wiederholm, T. i Rosenberg, D.M., 1993. Freshwater biomonitoring using individual organism, populations and species assemblages of benthic macroinvertebrates. A: Freshwater biomonitoring and benthic macroinvertebrates. Rosenberg D.M. i Resh V.H. (Eds.), Chapman & Hall, Nova York. Pp. 40-158.
* ↑ Hynes, H.B.N., 1978. The biology of polluted waters. Liverpool University Press, Liverpool.
* ↑ J. Oscoz & C. Durán: Contribución al conocimiento de los plecópteros (Insecta: Plecoptera) en la cuenca del Ebro. Munibe (Ciencias Naturales-Natur Zientziak), núm. 55 (2004), pàgs. 183-196. ISSN 0214-7688. «PDF».